Nõukogu määrus (EÜ) nr 616/2000,

20. märts 2000,

millega muudetakse määrust (EMÜ) nr 737/90 kolmandatest riikidest pärinevate põllumajandussaaduste ja -toodete imporditingimuste kohta pärast Tšernobõli tuumaelektrijaama avariid

EUROOPA LIIDU NUKÕOGU,

võttes arvesse Euroopa Ühenduse asutamislepingut, eriti selle artiklit 133,

võttes arvesse komisjoni ettepanekut

ning arvestades järgmist:

(1) Määrus (EMÜ) nr 737/90 [1] kinnitas kolmandatest riikidest pärinevatele inimtoiduks mõeldud põllumajandussaadustele radioaktiivsuse lubatud piirmäärad, mida import peab järgima ja mida liikmesriigid kontrollivad. Nimetatud määrus kehtib ainult 31. märtsini 2000.

(2) Nimetatud määruse vastuvõtmise ja pikendamise põhjused on endiselt olemas, sest õnnetusest kõige rohkem mõjutatud kolmandatest riikidest pärinevate teatavate põllumajandussaaduste radioaktiivne saastatus ületab endiselt selle määrusega kehtestatud radioaktiivsuse lubatud piirmäärad.

(3) Komisjoni määrus (EÜ) nr 1661/1999 [2], millega muudetakse komisjoni määrust (EMÜ) nr 1983/88, [3], on muu hulgas kehtestanud konkreetsed tingimused mitmest kolmandast riigist pärit metsaseente impordi kontrolli tugevdamiseks.

(4) Nüüd on teaduslikke tõendeid, et paljude metsades ja metsaga kaetud aladel elavatest ja kasvavatest liikidest saadud toodete saastatus tseesium-137ga pärast Tšernobõli õnnetust sõltub peamiselt selle radionukliidi poolestusajast, mis on umbes 30 aastat.

(5) Määruse (EMÜ) nr 737/90 artiklis 4 nimetatud kontrollimisel, eriti kuivatatud seente importimisel saadud kogemused on näidanud, et järjekindluse huvides tuleb selle määruse artiklis 3 nimetatud kõigi kontsentreeritud või kuivatatud saaduste lubatud piirmäärad arvutada tarbimisvalmite taastatud toodete alusel.

(6) Nõukogu määrus (Euratom) nr 3954/87 [4] sätestas toiduainete ja loomasööda radioaktiivse saastatuse lubatud piirmäärad tuuma- või muu kiirgusavarii korral. Sellistes olukordades on vaja tagada kõigi rakendatavate meetmete järjekindlus.

(7) Soovitav on teist korda pikendada määrust (EMÜ) nr 737/90.

(8) Määruse (EMÜ) nr 737/90 rakendamiseks vajalikud meetmed tuleks vastu võtta vastavalt nõukogu 28. juuni 1999. aasta otsusele 1999/468/EÜ, millega sätestatakse komisjoni rakendusvolituste kasutamise menetlus [5],

ON VASTU VÕTNUD KÄESOLEVA MÄÄRUSE:

Artikkel 1

Käesolevaga muudetakse määrust (EMÜ) nr 737/90 järgmiselt:

a) artikkel 3 asendatakse järgmisega:

"Artikkel 3

Artiklis 2 nimetatud lubatud piirmäärad on järgmised:

tseesium-134 ja -137 maksimaalne akumuleerunud radioaktiivsustase ei ületa7:

- 370 Bq/kg II lisas loetletud piima ja piimatoodete ning toiduainete puhul, mis on ette nähtud imikute toitmiseks esimesel neljal kuni kuuel elukuul ja rahuldavad selle inimrühma toitumisvajadusi ning pannakse jaemüüki selgelt eristatavates ning etiketiga "imikutoit"; varustatud pakendites,

- 600 Bq/kg kõikide teiste asjaomaste toodete puhul.";

b) artikkel 7 asendatakse järgmisega:

"Artikkel 7

1. Komisjoni abistab komitee.

2. Kui viidatakse käesolevale lõikele, kohaldatakse otsuse 1999/468/EÜ artikleid 5 ja 7.

Otsuse 1999/468/EÜ artikli 5 lõikes 6 sätestatud tähtajaks kehtestatakse üks kuu.

3. Komitee võtab vastu oma töökorra.";

c) artikli 8 teine lõik asendatakse järgmisega:

"See lõpeb:

1. 31. märtsil 2010, kui nõukogu enne seda kuupäeva teisiti ei otsusta, eriti kui artiklis 6 nimetatud väljajäetud toodete nimekiri hõlmab kõiki inimtoiduks ettenähtud tooteid, mille suhtes käesolevat määrust kohaldatakse;

2. määruse (Euratom) nr 3954/87 artikli 2 lõikes 1 ette nähtud komisjoni määruse jõustumise kuupäeval, kui see on enne 31. märtsi 2010."

Artikkel 2

Käesolev määrus jõustub Euroopa Ühenduste Teatajas avaldamise päeval.

Käesolev määrus on tervikuna siduv ja vahetult kohaldatav kõikides liikmesriikides.

Brüssel, 20. märts 2000

Nõukogu nimel

eesistuja

J. Gama

[1] EÜT L 82, 29.3.1990, lk 1. Määrust on muudetud määrusega (EÜ) nr 686/95 (EÜT L 71, 31.3.1995, lk 15).

[2] EÜT L 197, 29.7.1999, lk 17.

[3] EÜT L 174, 6.7.1988, lk 32.

[4] EÜT L 371, 30.12.1987, lk 11. Määrust on muudetud määrusega (Euratom) nr 2218/89 (EÜT L 211, 22.7.1989, lk 1).

[5] EÜT L 184, 17.7.1999, lk 23.

--------------------------------------------------